Diari Oficial de la Generalitat Valenciana


Sumari del DOGV 2255, del 28-04-1994 (1994/831261)

RESOLUCIÓ de 15 d'abril de 1994, del Rectorat de la Universitat de València, per la qual convoca a concurs públic per a una plaça de becari d'investigació en l'àrea de Fisiologia.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2255

Data del DOGV
:   28-04-1994

Secció del DOGV
:   AUTORITATS I PERSONAL

Número del document
:   1994/831261


Data del document
:   15-04-1994

Organisme emissor
:   Universitat de València

Tipus de document
:   Resolució

RESOLUCIÓ de 15 d'abril de 1994, del Rectorat de la Universitat de València, per la qual convoca a concurs públic per a una plaça de becari d'investigació en l'àrea de Fisiologia. [94/2555]  
Aquest rectorat, fent ús de les competències que li atribueix l'article 4t de l'OM de 27 de març de 1986, i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: {REF Effects of endotheline inhibition on the acute myocardial infarction with reperfusion in dog}, dirigit pel Prof. Antonio M. Alberola Aguilar, del Departament de Fisiologia de la Facultat de Medicina.  
2. Nombre de places: 1.  
3. Perfil de la beca:  
3.1. Requisits:  
3.1.1. Títol de llicenciat en Farmàcia, Química, CC. Biològiques o Medicina.  
3.1.2. Alumne de tercer cicle.  
3.2. Objectius de la beca: participar en la producció d'infarts experimentals i en la monitorització d'ECG, hemodinàmica i determinacions químiques.  
3.3. Condicions de la beca:  
3.3.1. Durada: 1 any.  
3.3.2. Dotació: 102.250 PTA/mes, brutes.  
3.3.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).  
3.3.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.  
3.3.5. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies següents a la data de publicació d'aquesta convocatòria, adreçades al Vicerrectorat d'Investigació.  
6. Procediment de selecció: la permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
València, 15 d'abril de 1994.- El vicerrector d'Investigació: Antonio Aucejo Pérez.